**LĒMUMS**

Liepājā

|  |  |
| --- | --- |
| 2024. gada 22. februārī | Nr.65/2  (prot. Nr.2, 33.§) |

Par zemes vienības “Jūrmalas parks”

daļas (vieta Nr.KB2) zemes nomas

tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 32., 43. un 44. punktu, Liepājas valstspilsētas pašvaldības domes 2023. gada 21. decembra lēmumu Nr.490/14 “Par pašvaldības nekustamā īpašuma – zemes vienības “Jūrmalas parks” daļas (vieta Nr.KB2) – nomas tiesības izsoli”, Liepājas valstspilsētas pašvaldības domes 2023. gada 21. decembra noteikumu Nr.66 “Liepājas valstspilsētas pašvaldības nekustamā īpašuma – zemes vienības “Jūrmalas parks” daļas (vieta Nr.KB2) – nomas tiesības izsoles noteikumi” 7.2. punktu, izskatot SIA “K HOLDING” 2024. gada 18. janvārī pulksten 11.14 iesniegto piedāvājumu “Jūrmalas parks” daļas (vieta Nr.KB2) zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. janvāra lēmumu zemes nomas tiesības izsoles protokolā (sēdes protokols Nr.1, 6.#) un Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt zemes vienības “Jūrmalas parks” (kadastra apzīmējums 1700 035 0147) daļas (vieta Nr.KB2) zemes nomas tiesības 2024. gada 22. janvāra izsoles rezultātus.

2. Uzdot Liepājas Nekustamā īpašuma pārvaldei veikt nepieciešamās darbības zemes nomas līguma noslēgšanai ar SIA “K HOLDING” (reģistrācijas Nr.42103077873; juridiskā adrese: Kuršu iela 27A-5, Liepāja) par zemes vienības “Jūrmalas parks” daļas (vieta Nr.KB2) nomas tiesību uz 5 (pieciem) gadiem, ar tiesībām to pagarināt vēl uz 5 (pieciem) gadiem, nosakot nosolīto nomas maksu – 530,00 EUR (pieci simti trīsdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja SIA “K HOLDING” 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2023. gada 21. decembra lēmums Nr.490/14 “Par pašvaldības nekustamā īpašuma – zemes vienības “Jūrmalas parks” daļas (vieta Nr.KB2) – nomas tiesības izsoli” zaudē spēku.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma 2. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam, Sabiedrisko attiecību un mārketinga daļai | |